**Učebné materiály počas dištančnej výučby (pandémia COVID 19)**

**Škola:** Základná škola s materskou školou Pavla Emanuela Dobšinského Teplý Vrch

**Termín:** 4. týždeň marcový (22. 03. - 26. 03. 2021)

**Predmet:** Anglický jazyk

**Vyučujúci:** Mgr. Anastázia Vašeková

**Trieda:** 6. ročník

**1. úloha** – Odpíšte si text (viď nižšie – Tvorenie otázok v jednoduchom minulom čase) do zošita. Prepísaný text mi odfoťte a pošlite na mailovú adresu vasekova@zstvrch.sk , prosím.

**2. úloha** – Urobte nasledovné cvičenia v učebnici (so žiakmi, ktorí sa prihlasujú online, robíme cvičenia spoločne):

39/4a – robíme spoločne, ústne

39/6a – robíme spoločne, treba nakresliť do zošita iba prázdnu tabuľku

42/1a – robíme spoločne, ústne

**3. úloha** – Urobte nasledovné cvičenia v pracovnom zošite (So žiakmi, ktorí sa prihlasujú na online vzdelávanie, robíme úlohy spoločne na hodine. Ak by sme úlohy nestihli vypracovať, žiaci ich dostanú na domácu úlohu.):

29/4, 5

30/ 3

31/4, 5

Ďakujem za spoluprácu. Prajem pevné zdravie celej rodine.

**Tvorenie otázok v jednoduchom minulom čase**

4. týždeň marcový - 22. 03. - 26. 03. 2021

Zisťovacie otázky v jednoduchom minulom čase tvoríme pomocou slovíčka DID.

 Emma **went** to the bank yesterday. (Emma včera išla do banky.)

**Did** Emma **go** to the bank yesterday? (Išla Emma včera do banky?)

Yes, she did. (Áno.)

No, she did not /didn´t. (Nie.)

 I play**ed** hockey yesterday. (Včera som hral hokej.)

**Did** you **play** hockey yesterday? (Hral si hokej včera?)

Yes, I did. (Áno.)

No, I did not / didn´t. (Nie.)

**Wh- otázky**

|  |  |  |  |
| --- | --- | --- | --- |
| **Wh** | **did** | OSOBA (I, you, he ...) | SLOVESO (v základnom tvare) |

Where did you go yesterday? (Kde si išiel včera?)

What did you do yesterday? (Čo si robil včera?)

Why did you go to the dentist´s yesterday? (Prečo si išiel včera k zubárovi?)

How many apples did you eat in the morning? (Koľko jabĺk si zjedol dnes ráno?)